**În atenția persoanelor fizice sau persoanelor juridice fără scop patrimonial.**

În vederea constituirii bugetului local alocat persoanelor fizice sau juridice fără scop patrimonial – asociații ori fundații constituite conform legii – și cultelor religioase recunoscute conform legii, sunteți invitați să înaintați estimări privind sumele necesare proiectelor desfășurate de către organismele mai sus menționate în anul 2016, având în vedere că beneficiarii vor contribui cu minim 10% din valoarea proiectelor propuse. Aceste estimări vor orienta stabilirea bugetului pentru anul 2016, alocat de către Primăria Orașului Jimbolia pentru finanțarea proiectelor din domeniile stabilite, depuse de către potențialii beneficiari, conform Legii 350/2005. Pentru a fi eligibili, beneficiarii trebuie să-și desfășoare activitățile și să aibă sediul în Jimbolia. Domeniile de activitate bugetate în acest an vor fi:

1. cultură, tineret;
2. social;
3. programe sportive de utilitate publică;
4. educație civică.

Propunerile sunt așteptate până cel târziu luni, 25 ianuarie 2016 la sediul Primăriei Orașului Jimbolia. După aprobarea de către Consiliul Local a sumelor alocate acestor 4 domenii, va fi lansat un apel pentru depunerea de proiecte.

Detalii privind regulamentul de acordare a finanțărilor pentru proiectele eligibile le puteți găsi pe site-ul [www.jimbolia.ro](http://www.jimbolia.ro) în ***Regulamentul privind regimul finanțărilor nerambursabile alocate de la bugetul local pentru activități nonprofit de interes local***